CELEX: E2016P0007
Language: da
Date: 2016-06-21 00:00:00
Title: Sag anlagt den 21. juni 2016 af Míla ehf. mod EFTA-Tilsynsmyndigheden (Sag E-7/16)

22.9.2016   
            
            
               DA
            
            
               Den Europæiske Unions Tidende
            
            
               C 347/35
            
         Sag anlagt den 21. juni 2016 af Míla ehf. mod EFTA-Tilsynsmyndigheden
   (Sag E-7/16)
   (2016/C 347/07)
   Míla ehf. har ved advokat Espen Bakken og advokat Atle Erling Lunder, Arntzen de Besche Advokatfirma AS, Bygdøy allé 2, 0204 Oslo, Norge, anlagt sag mod EFTA-Tilsynsmyndigheden ved EFTA-Domstolen den 21. juni 2016.
   Sagsøger har nedlagt følgende påstande:
   
               1.
            
            
               Artikel 1 og 2 i EFTA-Tilsynsmyndighedens beslutning nr. 061/16/KOL annulleres.
            
         
               2.
            
            
               EFTA-Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Sagsøgeren har nedlagt påstand om annullation af EFTA-Tilsynsmyndighedens beslutning nr. 061/16/KOL af 16. marts 2016.
            
         
               —
            
            
               Som følge af EFTA-Domstolens dom i sag E-1/13 indledte EFTA-Tilsynsmyndigheden en formel undersøgelsesprocedure af aftalen om leasing mellem det islandske udenrigsministeriums forsvarsagentur og Og fjarskipti af 1. februar 2010 om anvendelse og drift af et optisk fiber. Undersøgelsen blev afsluttet med beslutning nr. 061/16/KOL, hvorved EFTA-Tilsynsmyndigheden konstaterede, at aftalen om leasing ikke udgjorde statsstøtte som omhandlet i artikel 61, stk. 1, i EØS-aftalen.
            
         
               —
            
            
               Ansøgeren har gjort gældende, at den anfægtede beslutning hviler på en urigtig anvendelse af artikel 61, stk. 1, i EØS-aftalen.